Publication: Magyar Közlöny
Issue: MK-1999-116 (Year: 1999, Number: 116)
Era: 1990-2004
Section: 1992. évi XXXVIII. törvény 101. §-ában előírt — előirányzat-felhasználási tervét a Magyar Államkincstárnak kell
Paragraph Index: 39

(2) Az (1) bekezdés szerinti finanszírozás kezdeményezésére az a szervező jogosult, amely vállalja az érintett lakosság egyéb jogszabályban felsorolt — a nagy költségigényű és a személyre nem lebontható — ellátások kivételével a teljes körű, a kötelező egészségbiztosítási rendszerben térítésmentesen, illetve támogatás ellenében igénybe vehető egészségügyi ellátását, illetve az általa nem nyújtott szolgáltatások tekintetében az ellátások megszervezését. E feladat tekintetében érintett lakosságnak minősül minden olyan biztosított, aki a szervező által működtetett, vagy a szervezővel e feladat ellátására szerződést kötött háziorvosi szolgálat orvosához bejelentkezett (a továbbiakban: érintett lakosság).

Source: https://magyarkozlony.hu/hivatalos-lapok/4683e022ce2f5f50407aacbac5fbc05fe0425ab9/dokumentumok/041799d3788a83ef1318bfcf4b33b05c49e70754/letoltes